નવી જનરેશનને મારે એક જ વાત કહેવી છે કે તમે માતાને ભરપૂર ચાહજો. કહેવાય છે કે માતાનાં વધુપડતાં લાડ-પ્યારથી સંતાનો વંઠી જતાં હોય છે. પરંતુ એક વાત નક્કી છે કે સંતાનો દ્વારા ગમે એટલાં માન-આદર મળે તોય મા કદી વંઠી જતી નથી. માતા પ્રત્યે પ્રેમ હોવો એટલું જ ઇનફ નથી, માતાને વારંવાર આપણા પ્રેમની અનુભૂતિ થતી રહેવી જોઈએ. ‘આઇ લવ યુ મમા!’ એવા શબ્દો જ માત્ર ઉચ્ચારવાના નથી, આપણા લવથી તેને તરબોળ કરવાની છે. આમ થાય તો મધર્સ ડે ઊજવેલો સાર્થક ગણાય.